CELEX: 22013D0210
Language: sk
Date: 2013-11-08 00:00:00
Title: Rozhodnutie Spoločného výboru EHP č. 210/2013 z  8. novembra 2013 , ktorým sa mení príloha XXI (Štatistika) k Dohode o EHP

27.3.2014   
            
            
               SK
            
            
               Úradný vestník Európskej únie
            
            
               L 92/36
            
         
      ROZHODNUTIE SPOLOČNÉHO VÝBORU EHP
   č. 210/2013
   z 8. novembra 2013,
   ktorým sa mení príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 557/2013 zo 17. júna 2013, ktorým sa vykonáva nariadenie Európskeho parlamentu a Rady (ES) č. 223/2009 o európskej štatistike, pokiaľ ide o prístup k dôverným údajom na vedecké účely, a ktorým sa zrušuje nariadenie (ES) č. 831/2002 (1), sa má začleniť do Dohody o EHP.
            
         
               (2)
            
            
               Nariadením (EÚ) č. 557/2013 sa zrušuje nariadenie Komisie (ES) č. 831/2002 (2) začlenené do Dohody o EHP, a preto je potrebné odkaz naň v rámci Dohody o EHP vypustiť.
            
         
               (3)
            
            
               Príloha XXI k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Text bodu 17b [nariadenie Komisie (ES) č. 831/2002] prílohy XXI k Dohode o EHP sa nahrádza takto:
   
      „32013 R 0557: nariadenie Komisie (EÚ) č. 557/2013 zo 17. júna 2013, ktorým sa vykonáva nariadenie Európskeho parlamentu a Rady (ES) č. 223/2009 o európskej štatistike, pokiaľ ide o prístup k dôverným údajom na vedecké účely, a ktorým sa zrušuje nariadenie (ES) č. 831/2002 (Ú. v. EÚ L 164, 18.6.2013, s. 16).“
   
   Článok 2
   Znenie nariadenia (EÚ) č. 557/2013 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. novembra 2013 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. novembra 2013
      
         
            Za Spoločný výbor EHP
         
         
            predseda
         
         Thórir IBSEN
         
      
   
   
      (1)  Ú. v. EÚ L 164, 18.6.2013, s. 16.
   
      (2)  Ú. v. ES L 133, 18.5.2002, s. 7.
   
      (3)  Ústavné požiadavky neboli oznámené.